Ruiters maak klub, provinsie trots | Netwerk24
Ruiters maak klub, provinsie trots
John de Bruyn het drie derde plekke, een vierde plek en een eerste plek behaal. Foto: Verskaf
Altesaam 23 lede van die Maluti Western Riders-klub is vanjaar in die Vrystaatspan ingesluit om aan die South African Western Mounted Games Association se nasionale kompetisie deel te neem.
Die 88 ruiters in die Vrystaatspan moes teen al die ander provinsies se beste ruiters meeding.
Die byeenkoms het van 21 tot 23 September in Parys, Vrystaat, plaasgevind, waar 441 perde deelgeneem het.
Volgens Edith Munnik, president van dié klub, het die ruiters die klub se naam hoog gehou.
“Ons is baie trots op elke ruiter – of hulle nou ’n prys gekry het of nie. Volgens my het elke ruiter sy bes gegee. Dit was ’n groot voorreg om deel te neem en die provinsie te verteenwoordig,” het sy gesê.
Talle lede het onder die tien topruiters in hul onderskeie nommers geëindig. Die nommers waarin die ruiters kon deelneem, is:
“pole bending (poles 1 and 2)”;
Uit die 61 ruiters wat in vlak 4, die hoogste vlak, meegeding het, het Jonelle Geldenhuys ’n sewende plek in “speedball” en ’n tiende plek in “single stake” behaal.
Vyf van die Maluti Western Riders-klub se ruiters het in vlak 3 plekke behaal. Altesaam 105 ruiters het in dié vlak meegeding.
John de Bruyn het met twee perde deelgeneem en die eerste plek in die “keyhole”-nommer behaal.
Hy het derde plekke vir “figure-eight flags”, “figure-eight stake” en “single stake” behaal, en die vierde plek vir “speed barrels”.
Hy het ook in die veterane-klas meegeding, waar hy die algehele sesde plek behaal het. Hy is in die South African Equestrian Federation (SAEF) se veteranespan ingesluit.
Johan van der Merwe het die sesde plek vir “speedball” en sewende plek vir “keyhole” behaal.
Mieke du Plooy het ’n vyfde plek in die “poles 2”-nommer behaal, en ’n algehele sesde plek in haar vlak.
Cilmari Geldenhuys het die sesde plek vir “figure-eight flags” behaal.
Martin van Zyl het die agtste plek vir die “poles 2”-nommer behaal.
Altesaam 81 ruiters het in vlak 2 meegeding. Elias Maseko was sewende in “figure-eight flags”.
In vlak 1 het 75 ruiters kragte gemeet. Sandri Rens het ’n tweede plek in “figure-eight flags” en “figure-eight stake” behaal. Yo-Mari Jonker het ’n tweede plek in “speedball” behaal.
Nog ruiters van die klub wat deelgeneem het, is: Riette Strydom (vlak 1); ) Aldia van Wyk (vlak 1);
Bielie van der Walt (vlak 1);
Frans van Wyk (vlak 2);
Ilandie Rall (vlak 2); ) Daniel van Wyk (vlak 2); ) Mignon Thomas (vlak 2); ) Martheni van Zyl (vlak 2);
Mieke du Plooy (vlak 3); ) Juandre le Roux (vlak 3); ) Kayla Lindeque (vlak 3);
Kalie Munnik (vlak 3);
Marizaan van Zyl (vlak 3); en ) Karel Munnik (vlak 4).
“Elke ruiter het sy bes gegee.
- Edith Munnik